Harald Berthelsen

Harald Berthelsen (født 22. november 1863 i Austre Moland, død mars 1931) var en norsk ingeniør og industrimann. Hans far Gunder Berthelsen som etablerte Pusnes Støperi og Mekaniske Værksted på Tromøy i 1875. Harald Berthelsen overtok ledelsen for virksomheten på Pusnes i 1886 og ledet den frem til sin død i 1931.

Utdannelse 
Harald Bertellsen tok sin utdannelse ved Horten tekniske skole og dro deretter til England og Skottland. Her tilbrakte han flere år ved ulike skipsverft. Etter det store bankkrakket i Arendal i 1886 overtok Harald Berthelsen ledelsen av Pusnes Mekaniske Verksted etter sin eldre bror.

Verkseier 
Som ingeniør var han spesielt interessert i vinsjer, og i 1891 ble den første Pusnes-vinsjen levert. Oppdragsgiver var skipsfører Jørgen Bang i Grimstad. Pusnes-vinsjene viste seg å være konkurransedyktige både på kvalitet og pris, og ble raskt populære. Etter en mindre brann i 1901 ble Harald Berthelsen eneeier av bedriften og under hans ledelse ble verkstedet på Tromøy en av landets ledende produsenter av dekksmaskineri.

Politiker 
Harald Berthelsen engasjerte seg også i lokalpolitikken og var i to perioder ordfører i Tromøy kommune i årene mellom 1913 til 1919.

Arkiv
Arkivmateriale knyttet til Harald Berthelsen befinner seg ved KUBEN i Arendal.  Arkivet består av ulike dokumenter, tegninger, utklipp m.m. knyttet til Harald Berthelsen og Pusnes Støperi og Mekaniske Værksted og andre virksomheter Berthelsen eide.

Referanser

Kilder 
 Frøstrup, Johan Christian (1994) Det var en gang. Arendals historie i tekst og bilde. Friluftsforlaget

Eksterne lenker
 

Norske industrigründere
Personer fra Arendal kommune
Norske ingeniører
Privatarkiv fra Aust-Agder
Arkiv oppbevart ved KUBEN